พระราชบัญญัติโอนอำนาจหน้าที่และกิจการบริหารบางส่วนของสำนักงานปลัดกระทรวง กระทรวงการต่างประเทศ ไปเป็นของกรมการกงสุล กระทรวงการต่างประเทศ พ.ศ. 2541
ประกาศวันที่ 1998-03-06

content: พระราชบัญญัติ โอนอำนาจหน้าที่และกิจการบริหารบางส่วนของสำนักงานปลัดกระทรวง กระทรวงการต่างประเทศ ไปเป็นของกรมการกงสุล กระทรวงการต่างประเทศ พ.ศ. ๒๕๔๑
content: ภูมิพลอดุลยเดช ป.ร. ให้ไว้ ณ วันที่ ๒๑ กุมภาพันธ์ พ.ศ. ๒๕๔๑ เป็นปีที่ ๕๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนอำนาจหน้าที่ กิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงการต่างประเทศ เฉพาะในส่วนที่เกี่ยวกับกองหนังสือเดินทาง
content: และฝ่ายคุ้มครองและดูแลผลประโยชน์คนไทยในต่างประเทศ และฝ่ายสัญชาติและนิติกรณ์ในกองกลาง ไปเป็นของกรมการกงสุล กระทรวงการต่างประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนอำนาจหน้าที่และกิจการบริหารบางส่วนของสำนักงานปลัดกระทรวง กระทรวงการต่างประเทศ ไปเป็นของกรมการกงสุล กระทรวงการต่างประเทศ พ.ศ. ๒๕๔๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนบรรดาอำนาจหน้าที่ที่เกี่ยวกับราชการของสำนักงานปลัดกระทรวง กระทรวงการต่างประเทศ และบรรดาอำนาจหน้าที่ของเจ้าหน้าที่ของสำนักงานปลัดกระทรวง กระทรวงการต่างประเทศ เฉพาะในส่วนที่เกี่ยวกับกองหนังสือเดินทาง และฝ่ายคุ้มครองและดูแลผลประโยชน์คนไทยในต่างประเทศ และฝ่ายสัญชาติและนิติกรณ์ในกองกลาง
sectionNo: 3
content: ไปเป็นของกรมการกงสุล กระทรวงการต่างประเทศ หรือของเจ้าหน้าที่ของกรมการกงสุล กระทรวงการต่างประเทศ แล้วแต่กรณี
sectionNo: 4
content: มาตรา ๔ ให้โอนบรรดากิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงการต่างประเทศ เฉพาะในส่วนที่เกี่ยวกับกองหนังสือเดินทางและฝ่ายคุ้มครองและดูแลผลประโยชน์คนไทยในต่างประเทศ และฝ่ายสัญชาติและนิติกรณ์ในกองกลางไปเป็นของกรมการกงสุล กระทรวงการต่างประเทศ
sectionNo: 5
content: มาตรา ๕ ให้รัฐมนตรีว่าการกระทรวงการต่างประเทศรักษาการตามพระราชบัญญัตินี้
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการจัดตั้งกรมการกงสุลขึ้นในกระทรวงการต่างประเทศ ในการนี้ สมควรโอนอำนาจหน้าที่ กิจการ ทรัพย์สิน สิทธิ หนี้ ข้าราชการ ลูกจ้าง และเงินงบประมาณของสำนักงานปลัดกระทรวง กระทรวงการต่างประเทศเฉพาะในส่วนที่เกี่ยวกับกองหนังสือเดินทาง
content: และฝ่ายคุ้มครองและดูแลผลประโยชน์คนไทยในต่างประเทศ และฝ่ายสัญชาติและนิติกรณ์ในกองกลาง ไปเป็นของกรมการกงสุล กระทรวงการต่างประเทศ จึงจำเป็นต้องตราพระราชบัญญัตินี้